West Ham kërkon transferimin e futbollistit "emergjent" të Barcelonës
West Ham janë vënë pas sulmuesit të Barcelonës, Martin Braithwaite.
'Hammers' po shpreson që të arrijë një marrëveshje me vlerë prej 20 milionë eurosh për transferimin e sulmuesit të Barcelonës, raporton Mundo Deportivo.
Futbollisti danez më herët gjatë karrierës së tij ka qenë pjesë e skuadrës angleze të Middlesbrough dhe tani tek Barcelona ka konkurrencë të madhe për të zënë një vend titullari.
29 vjeçari u ble nga Barca në muajin shkurt në kushte emergjence pas lëndimit të Dembele.
Braithwaite i kushtoi klubit katalonas 18 milionë euro. /IndeksOnline/